Jacksonin kaupungintalo
**Jackson** on kaupunki Tennesseessä Yhdysvalloissa. Sen historian varhainen vaihe 1800-luvun alkupuolella oli puuvillaplantaasien valtakautta. 1800-luvun jälkipuoliskolla se kasvoi hyvien rautatieyhteyksien ansiosta kaupankäynnin ja teollisuuden keskukseksi. Jackson on myös huomattava koulukaupunki.

Maantiede
---------

Jackson sijaitsee Forked Deer -joen etelähaaran varrella Tennesseen länsiosassa noin 125 kilometriä Memphisista koilliseen.

Historia
--------

Jacksonin seudun alkuperäisasukkaat olivat Chickasaw-intiaanikansa. Seudulle muutti eurooppalaisia uudisasukkaita 1810-luvulta alkaen. Paikkakunnan nimi oli ensin Alexandria, mutta se muutettiin Jacksoniksi Andrew Jacksonin kunniaksi. Vuonna 1821 siitä tehtiin vastaperustetun Madisonin piirikunnan hallintokeskus. Alueen maaperä on suotuisa puuvillan viljelyyn, joka oli Jacksonin varhaisvaiheen merkittävin elinkeino. Syntyi plantaaseja, jotka tarvitsivat orjatyövoimaa. Vuonna 1860 lähes puolet Madisonin piirikunnan asukkaista oli orjia, ja väestön tuolloinen koostumus heijastuu myös 2000-luvulle.

Melko isoillekin aluksille soveltuvan Forked Deerin ja 1857 avatun rautatieyhteyden tarjoamat liikenneyhteydet olivat keskeisiä Jacksonin kehitykselle. Jacksonissa käytiin pieni taistelu sisällissodan aikana joulukuussa 1862, mutta kaupunki ei juurikaan kärsinyt sotatuhoja. 1900-luvulle tultaessa Jackson oli kasvanut monipuoliseksi kaupan ja teollisuuden keskukseksi ja 1900-luvun aikana maantieyhteydet kehittyivät olennaisesti. Jackson oli alusta alkaen myös koulukaupunki. Ensimmäinen oppilaitos, Jackson Male Academy, avattiin 1823.

2000-luvun alussa Jackson kärsi tornadojen aiheuttamista tuhoista.

Talous ja liikenne
------------------

Jacksonin merkittäviä elinkeinoja ovat maatalous (puuvilla, maissi, soijapavut), teollisuus, elintarvikkeiden jalostus ja oppilaitokset. Jacksonin keskeinen itä–länsisuuntaisen maantieliikenteen väylä on Interstate 40. Pohjois–eteläsuuntaisen liikenteen pääväylä on U.S. Route 45.

Lähteet
-------

1. ↑  Jackson city, Tennessee *Census.gov*. Viitattu 8.9.2022. (englanniksi)
2. ↑  Jackson City, TN Metro Area *Censusreporter.org*. Viitattu 8.9.2022. (englanniksi)
3. ↑  Jackson, TN to Memphis distance *Distancecalc.com*. Viitattu 8.9.2022. (englanniksi)
4. 1 2 3  Jackson : Tennessee, United States *Britannica.com*. Viitattu 8.9.2022. (englanniksi)
5. 1 2  Jackson *Tennesseeencyclopedia.net*. Viitattu 8.9.2022. (englanniksi)

Aiheesta muualla
----------------

* City of Jackson, Tennessee, USA — Sunrise, Sunset, and Daylength

* Kuvia tai muita tiedostoja aiheesta **Jackson (Tennessee)** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Jackson, Tennessee 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |
|  |
| Muut | 
* NARA

 |

 |